als_Latn dik_Latn sag_Latn
Punëtorët grekë pritet të dalin sot në protesta masive gjithëkombëtare kundër mbylljes së përnjëhershme të televizionit dhe radios publike. Koorporata Greke e Transmetimit “ERT”, është mbyllur të martën mbrëma, duke lënë më shumë se 2,600 punëtorë pa punë. Qeveria në borxhe e ka quajtur këtë kompani si një çerdhe të korrupsionit, ndërsa është zotuar se një transmetues i reformuar dhe më i vogël do ta zëvendësoj “ERT”-në. Sindikatat greke e kanë quajtur këtë vendim të qeverisë si një lloj “grusht-shteti” dhe një sulm drejt lirisë së shtypit. Kjo lëvizje ka lëkundur politikën e brishtë greke, ku partnerët e koalicionit nga radhët e socialistëve dhe majtistëve të moderuar, e kanë quajtur këtë lëvizje si të papranueshme.
als_Latn